
ПИТАЊА/ОДГОВОРИ   
у поступку набавке услуга 
израде видео материјала о резултатима програма и примерима добре праксе
Програм: ЕУ ИНТЕГРА – EU support to Integrated Territorial Development

	ПИТАЊА
	ОДГОВОРИ

	У оквиру Јавног позива за набавку услуга израде видео материјала о резултатима програма и примерима добре праксе, у оквиру критеријума за оцењивање понуда „Економски најповољнија понуда“, наведено је да Референц листа (оцена комисије) носи максимално 50 пондера. Такође, у тексту је наведено: „Понуда Понуђача који има више реализованих пројеката у складу са горенаведеним ће бити оцењивана од стране Комисије у оквиру критеријума економски најповољнија понуда.“
Молимо вас за следећа појашњења:

1. Методологија бодовања: На који тачно начин и по којој формули/скали ће Комисија додељивати пондере/бодове за Референц листу (макс. 50 пондера)? 

2. Вредновање додатних референци: Да ли се максималан број пондера (50) добија за минимално тражена 2 квалификована пројекта, или се за сваки додатни реализовани пројект (преко 2) додељује одређени број додатних бодова? 

3. Пондерисање по вредности или броју: Да ли се при оцењивању вреднује само укупан број реализованих пројеката или и њихова појединачна/укупна финансијска вредност? 


	У Позиву за достављање понуда у поступку набавке услуга израде видео материјала о резултатима програма и примерима добре праксе  у делу 3. тачка 2. дефинисано је професионално искуство које потенцијални понуђач мора да има а везано за предмет набавке у том смислу и неопходно је да је  у периоду од последње три (3) године, рачунајући од дана објављивања позива, Понуђач: 
• успешно реализовао најмање два (2) пројекта финансирана из фондова Европске уније или у оквиру таквих пројеката;

• да су наведени пројекти реализовани у периоду од последње три (3) године, рачунајући од дана објављивања позива;

• да вредност појединачног ангажовања по сваком од наведених пројеката није била мања од 500.000 РСД;

• да најмање један (1) од наведених пројеката представља ангажовање у вредности од најмање 700.000 РСД.

Понуде понуђача који не испуњавају горенаведене услове ће бити одбијене као неодговарајуће.

Понуде понуђача, који у својој референц листи на начин и под условима предвиђен документацијом набавке наведу више изведених пројеката (преко пројеката у броју и вредности који су предвиђени као неопходан услов), ће се вредновати, посебно и независно од сваког члана Комисије, пропорционално вредности и броју тако изведених пројеката/извршених послова.


Датум 12.8.2026. године

